Eidsdal
Store norske leksikon,Geografi,Norges geografi,Møre og Romsdal,Fjord
Eidsdal er et dalføre og tettbebyggelse i Norddal kommune, Møre og Romsdal, på sørsiden av Norddalsfjorden på Sunnmøre. Tettbebyggelsen ligger ved fjorden. Dalføret strekker seg sørover ca. 12 km. Eidsdal har atskillig turisttrafikk.
Gjennom dalen renner Eidsdalselva som har sine øverste kilder øst for Turrvasshornet (1237 moh.) i Stranda kommune. Elva er pr. 2012 utbygd med to mindre verk med en maskininstallasjon på i alt 5,4 MW og en midlere årsproduksjon på 23,6 GWh.I dalen fører Fv. 63 sørover til Geiranger (Ørneveien) og derfra videre til Langefonn på Rv. 15 (Strynefjellveien Otta-Stryn-Måløy). Fra tettbebyggelsen nede ved fjorden går det ferge over til Linge hvorfra Fv. 63 fører opp Valldalen nordover til Åndalsnes (Trollstigveien). Vestover fra Linge går Fv. 650 langs fjorden til E39/E136 på Sjøholt og derfra videre til Ålesund. Kart  Les mer i Store norske leksikon Norddal